section_heading: Destroy Erase Improve (1995. – 1997.)
paragraph_text: U siječnju 1995. godine Meshuggah je otišao na kratku europsku turneju koju je organizirao njegov izdavač Nuclear Blast. Nakon nje se vratio u studio kako bi snimio album Destroy Erase Improve Tijekom turneje Nordin je postao bolestan te je doživljavao poteškoće s ravnotežom u svojem unutarnjem uhu. Zbog rezultirajućih kroničnih vrtoglavica i vertiga, Nordin je bio prisiljen napustiti turneju i vratiti se u Švedsku. Basist Machine Heada, Adam Duce, ponudio se zamijeniti ga; međutim, Meshuggah je odlučio nastaviti dalje kao četveročlana skupina. Ponekad bi Thordendal svirao bas-gitaru, a ponekad bi skupina svirala s dvije gitare. U ovoj je postavi Hagström koristio mjenjač visine zvuka kako bi svirao svoju gitaru za oktavu niže nego uobičajeno.